<classify> Hatua hiyo imekuja siku mbili baada ya Kamati ya Sheria, Maadili na Hadhi za Wachezaji iliyo chini ya Shirikisho la Soka Tanzania TFF, kusema mchezaji huyo ni huru baada ya iliyokuwa klabu yake ya Simba kushind wa kutekeleza baadhi ya vipengele kwenye mkataba wake.Chini ya Mwenyekiti wake, Richard Sinamtwa, kamati hiyo ili- jiridhisha Messi hakuwahi kupewa nyumba ya kuishi na Simba jambo ambalo ni kinyume cha Mkataba baina yake na klabu hiyo.Akizungumza na gazeti hili Mtendaji Mkuu wa klabu hiyo, Saad Kawemba alisema wamefurahi kupata saini ya mchezaji huyo kwa sababu walikuwa wakimuhitaji kwa muda mrefu na malumbano yake na Simba ndiyo ilikuwa kikwazo kwao.Tunafurahi kumpata Messi na hiyo inatokana na uwezo wake aliokuwa nao kila mdau wa soka nafahamu hilo tunaamini amekuja kwenye timu aliyoipenda na atakuwa na mchango mkubwa kwenye mashindano yote ambayo tunashiriki,alisema Kawemba.Kwa upande wake mchezaji mwenyewe alisema anajisikia furaha kutua Azam na kuahidi kucheza kwa kujituma na kuipa mafanikio timu hiyo ambayo msimu uliopita ilimaliza nafasi ya pili kwenye ligi.Nawashukuru viongozi wa Simba na wachezaji wenzangu kwa kipindi chote tulichokuwa pamoja na kama kuna makosa basi tusameheane kwa sababu haya ni maisha yangu lakini pia nawashukuru viongozi wa Azam kwa kuonesha kunihitaji na kufanikisha usajili wangu,alisema Messi.Kwa mujibu wa Kawemba Messi anatarajiwa kuanza rasmi mazoezi na kikosi cha Azam leo na atakuwa ni mmoja ya wachezaji atakayeongozana na kikosi hicho kuelekea Tanga kujiandaa na michuano ya Kombe la Kagame.Taarifa hizo zinakamilisha uvumi uliokuwa umeenea kwa muda mrefu zilizokuwa zinamhusisha mchezaji huyo kutua Azam FC, baada ya kugoma kuongezewa mkataba na Simba ikiwa ni muda mfupi tangu msimu uliopita kamalizika.  <topic>: MICHEZO 